গত রবিবার সন্ধ্যায় জেসমিনকে নির্যাতন করার পর অজ্ঞান অবস্থায় গ্রামবাসী উদ্ধার করে প্রথমে দীঘিনালা হাসপাতালে এবং পরে খাগড়াছড়ি আধুনিক সদর হাসপাতালে নিয়ে আসলে কর্তব্যরত ডাক্তার তাকে মৃত ঘোষণা করেন। পুলিশ ও এলাকাবাসী সূত্রে জানা যায়, গত ৯ মাস আগে একই এলাকার রুহুল আমীনের ছেলে আব্দুর রহমানের সাথে জেসমিনের বিয়ে হয়। বিয়ের পর থেকে সংসারে অভাবের কারণে তার স্বামী ও ননদ দুইজনই যৌতুকের জন্য জেসমিনকে মানসিক ও শারীরিক নির্যাতন চালিয়ে  আসছিল। নিহতের পিতা গিয়াস উদ্দিন অভিযোগ করে বলেন,বিয়ের পর থেকে তারা যৌতুক দাবি করে আসছিল। যৌতুক আদায় করতে না পেরে তাকে নির্যাতন করে বিষ খাইয়ে মারা হয়েছে।